Kosta Vujić
<s>Kosta Vujić (Zemun, 1. maj 1824 — Beograd, 26. mart 1909) bio je profesor nemačkog jezika Prve beogradske gimnazije i jedna od znamenitijih ličnosti Srbije XIX veka.</s>

<s>Biografija 
Rođen je 1824. godine u Zemunu gde je završio srpsku i nemačku školu.</s><s>U Sremskim Karlovcima je pohađao  pet razreda gimnazije, a šesti je završio u Prvoj muškoj gimnaziji u Beogradu.</s><s>Pored Filozofskog fakulteta koji je završio u Beogradu, dve godine je pohađao i Mudroslovno odeljenje Pravnog fakulteta Liceja.</s>

<s>Tokom svog službovanja u Beogradu, Kragujevcu, Požarevcu, Zaječaru, Negotinu i Šapcu, predavao je nemački i srpski jezik, srpsku istoriju, crkveno pevanje i bio dirigent učeničkog hora Kragujevačke polugimnazije.</s>

<s>U mladosti je bio prisni prijatelj pesnika Branka Radičevića.</s><s>Bio je pomoćnik urednika „Srpskih novina“ Miloša Popovića, objavivši u njima veliki broj priloga.</s><s>Jedno vreme sarađivao je i u časopisu „Škola“ Milana Đ. Miličevića.</s>

<s>Bio je boem i veliki gurman i svakodnevno je ručavao u četiri gostionice.</s><s>Supu je jeo kod „Ruskog cara“; goveđinu kod „Kolarca“, varivo kod „Balkana“ a pečenje uz čašu vina kod „Pariza“.</s>

<s>Profesor Kosta Vujić se nikada nije oženio, sahranjen je 1909. godine na Novom groblju, u grobnici koju je za života podigao.</s>

<s>Čuveni učenici profesora Koste Vujića 
Profesor Kosta Vujić je bio blizak sa svojim đacima.</s><s>Jedna od njegovih rečenica pri kraju službovanja u gimnaziji je bila:  Upravo ta njegova poslednja generacija ostala je upamćena po plejadi učenika koji su kasnije postali slavni.</s><s>Između ostalih njegovi đaci bili su: Jovan Cvijić, Jaša Prodanović, Ljubomir Stojanović, Mihailo Petrović Alas, Pavle Popović, Milorad Mitrović.</s>

<s>Šešir profesora Koste Vujića 
Čitajući tekst akademika Mihaila Petrovića – Mike Alasa, koji je povodom stogodišnjice Prve muške gimnazije objavio Jež 1938. godine, Milovan Vitezović se upustio u istraživanje te slavne generacije.</s><s>Tako je nastao scenario za TV dramu 1971. godine, a 1983. godine roman pod nazivom Šešir profesora Koste Vujića.</s>

<s>Vidi još 
 Šešir profesora Koste Vujića (film iz 1972)
 Šešir profesora Koste Vujića (film iz 2012)</s>

<s>Izvori</s>

<s>Srpski profesori
Biografije, Zemun</s>

